### 

### *PRIJEDLOG UGOVORA*

**ŽUPANIJSKA LUČKA UPRAVA KRK, Trg bana J. Jelačića 5, 51 500 Krk, , OIB: 89919564697, kojeg zastupa ravnatelji Alfred Franković, (u daljnjem tekstu: Naručitelj),**

**i**

**\_\_\_\_\_\_\_\_\_\_\_\_\_\_\_ – \_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_, kojeg zastupa \_\_\_\_\_\_\_\_\_\_\_\_\_\_\_\_\_\_\_, (u daljnjem tekstu Izvršitelj), sklopili su:**

sklopili su sljedeći:

**UGOVOR**

**o izvršenju usluge stručnog nadzora građenja i koordinatora zaštite na radu na projektu „Rekonstrukcija luke Krk“**

**(broj: \_\_\_\_\_\_\_\_\_\_)**

**PREDMET UGOVORA**

**Članak 1.**

Predmet ovoga Ugovora je pružanje usluge stručnog nadzora građenja i koordinatora zaštite na radu na projektu „Rekonstrukcija luke Krk“.

Na temelju provedenog otvorenog postupka javne nabave usluge stručnog nadzora građenja i koordinatora zaštite na radu na projektu „Rekonstrukcija luke Krk“, koji se vodi pod evidencijskim brojem: \_\_\_\_\_\_\_\_\_ Naručitelj je Odlukom o odabiru (BROJ:\_\_\_\_\_\_\_\_\_\_\_\_\_\_\_\_ od\_\_.\_\_\_\_ 2025. godine) odabrao ponudu Izvršitelja broj \_\_\_\_\_\_\_\_\_\_\_\_\_\_ od \_\_\_\_\_\_\_\_ 2025. godine (dalje u tekstu: Ponuda) kao ekonomski najpovoljniju ponudu sukladno objavljenom kriteriju za odabir ponude te uvjetima i zahtjevima iz Dokumentacije o nabavi.

Naručitelj je potpisnik Ugovora o dodjeli bespovratnih sredstava za projekt: „Rekonstrukcija luke Krk,“ potpisan između Ministarstva mora, prometa i infrastrukture (PT1) i Središnje agencije za financiranje i ugovaranje programa i projekata Europske unije (PT2) i Naručitelja (Korisnik).

**Članak 2.**

Pružanje usluge stručnog nadzora građenja i koordinatora zaštite na radu na projektu „Rekonstrukcija luke Krk“ izvršava se sukladno Ponudi Izvršitelja, Dokumentaciji o nabavi te važećim zakonima, pravilnicima, pravilima struke i uvjetima ovog Ugovora.

**UVJETI IZVRŠENJA UGOVORA**

**Članak 3.**

Izvršitelj potvrđuje da su mu poznati svi uvjeti za pružanje usluge stručnog nadzora i koordinatora zaštite na radu, da je proučio projektnu dokumentaciju, lokalne prilike, lokaciju izvođenja radova i pristup prometnicama, da je upoznat sa svim uvjetima rada koji mogu utjecati na pružanje ponuđenih usluga te da mu je poznata namjena, tehnička složenost i tehnologija izvođenja radova za koje se ugovara predmetna usluga.

Usluge stručnog nadzora uključuju:

* Usluge stručnog nadzora radova:
* nadzor građevinskih radova
* geotehnički nadzor
* nadzor elektrotehničkih radova
* Koordinatora zaštite na radu.

**Usluge stručnog nadzora građevinskih radova** potrebno je provoditi svakodnevno tijekom izvođenja radova sukladno Zakonu o gradnji (NN 153/13, 20/17, 39/19, 125/19), Pravilniku o načinu provedbe stručnog nadzora građenja, uvjetima i načinu vođenja građevinskog dnevnika te o sadržaju završnog izvješća nadzornog inženjera (NN 131/21, 68/22), Zakonu o poslovima i djelatnostima prostornog uređenja i gradnje (NN 78/15, 118/18, 110/19), Zakonu o zaštiti na radu (NN 71/14, 118/14, 154/14, 94/18, 96/18), Pravilniku o zaštiti na radu na privremenim gradilištima (NN 48/18), pravilima struke i ostalim primjenjivim zakonima i propisima koji se odnose na predmet nabave.

Osim aktivnosti određenih člankom 58. Zakona o gradnji (NN 153/13, 20/17, 39/19 i 125/19), poslovi stručnog nadzora radova posebice obuhvaćaju:

- praćenje dinamike izvođenja radova, ovjere građevinskog dnevnika, kontrolu kvalitete i količine ugrađenog materijala i opreme, ovjeru građevinske knjige, kontrolu obračuna i ovjere izvedenih radova (mjesečne i okončane situacije), prisustvovanje na koordinacijama sudionika u gradnji, prisustvovanje na tehničkom pregledu građevine, prisustvovanje na primopredaji i okončanom obračunu radova, sastavljanje završnog izvješća o izvedbi građevine, kontrola otklanjanja nedostataka iz zapisnika o primopredaji, sudjelovanje u rješavanju eventualnih izmjena u troškovniku, mjesečnu dostavu investitoru pisanog izvješća o izvedenim radovima, pisano pravovremeno obavještavanje Naručitelja o problemima vezanim za izvođenje radova i davanje mišljenja i pojašnjenja mogućih situacija u svezi s time te suradnja sa svim sudionicima u gradnji i voditeljem projekta.

Glavni nadzorni inženjer odgovoran je za cjelovitost i međusobnu usklađenost stručnog nadzora građenja u pogledu svih radova i usluga.

**Uslugu nadzornog inženjera za elektrotehničke radove** potrebno je provoditi sukladno Zakonu o gradnji (NN 153/13, 20/17, 39/19, 125/19), Pravilniku o načinu provedbe stručnog nadzora građenja, uvjetima i načinu vođenja građevinskog dnevnika te o sadržaju završnog izvješća nadzornog inženjera (NN 131/21, 68/22), Zakonu o poslovima i djelatnostima prostornog uređenja i gradnje (NN 78/15, 118/18, 110/19), Zakonu o zaštiti na radu (NN 71/14, 118/14, 154/14, 94/18, 96/18), Pravilniku o zaštiti na radu na privremenim gradilištima (NN 48/18), pravilima struke i ostalim primjenjivim zakonima i propisima koji se odnose na predmet nabave a posebice na:

- radove vezane na projektno rješenje elektroinstalacija (VANJSKA RASVJETA, EE I EKI) te pratiti da se radovi izvode u skladu s rješenjima danim u glavnom i izvedbenom projektu, izrađenom od ovlaštenog projektanta.

**Uslugu geotehničkog nadzora potrebno je provoditi za cijelo vrijeme trajanja radova,** a sukladno Zakonu o gradnji (NN 153/13, 20/17, 39/19, 125/19), Pravilniku o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera (NN 131/21), Zakonu o poslovima i djelatnostima prostornog uređenja i gradnje (NN 78/15, 118/18, 110/19), Zakonu o zaštiti na radu (NN 71/14, 118/14, 154/14, 94/18, 96/18), Pravilnika o zaštiti na radu na privremenim gradilištima (NN 48/18), pravilima struke i ostalim primjenjivim zakonima i propisima koji se odnose na predmet nabave ovih usluga, a posebice na:

• obavljanje stručnog nadzora izvedbe geotehničkih radova vezano na projektno rješenje izvedbe iskopa i geotehničkog dijela konstrukcije na području uporabnih cjelina (UC 1 i UC 2, te po potrebi UC 3), te pratiti da se radovi izvode u skladu s rješenjima danim u glavnom projektu, izrađenom od ovlaštenog projektanta.

**Usluge koordinatora zaštite na radu** potrebno je provoditi tijekom izvođenja radova sukladno Zakonu o zaštiti na radu (NN 71/14, 118/14, 154/14, 94/18, 96/18) i Pravilniku o zaštiti na radu na privremenim gradilištima (NN 48/2018), važećim zakonima i pravilima struke.

Koordinator mora biti prisutan na gradilištu za cijelo vrijeme izvođenja radova te prisustvovati gradilišnim koordinacijama, te je dužan voditi računa o svim aktivnostima tijekom građenja i postupati u skladu s obvezama određenim člankom 77. stavak 2. Zakona o zaštiti na radu (NN 71/14, 118/14, 154/14, 94/18, 96/18) i člankom 7. Pravilnika o zaštiti na radu na privremenim gradilištima (NN 48/18). Najmanje jedan put u mjesecu, a po potrebi i više puta treba sačiniti izvješće.

Koordinator zaštite na radu je dužan voditi računa da izvođači i druge osobe na gradilištu radi osiguranja zaštite na radu na gradilištu poduzimaju sve propisane mjere za poticanje unapređivanja sigurnosti i zdravlja radnika na radu, sprječavanje ozljeda na radu, profesionalnih bolesti, drugih bolesti u svezi s radom te zaštite radnog okoliša u skladu s Planom izvođenja radova.

Koordinator zaštite na radu je dužan ažurirati Plan izvođenja radova i dostaviti Naručitelju aktualizirani plan kod svake promjene na gradilištu koja može utjecati na sigurnost i zdravlje radnika i prolaznika tijekom izvođenja radova.

U cilju provedbe zadaće koordinator zaštite na radu je dužan obilaziti gradilište te evidentirati i konstatirati eventualno uočene nedostatke, odnosno nepravilnosti upisom u kontrolne liste („checking liste“) koje je dužan čuvati na gradilištu, a jedan primjerak iste uručiti inženjeru gradilišta, odnosno voditelju gradilišta, nadzornom inženjeru te predstavniku Naručitelja.

Koordinator zaštite na radu dužan je:

1. Koordinirati primjenu načela zaštite na radu kod donošenja odluka o tehničkim i/ili organizacijskim mjerama tijekom planiranja pojedinih faza rada; kod određivanja rokova, koji su potrebni za sigurno dovršenje pojedinih faza rada, koji se izvode istovremeno ili u slijedu.

2. Koordinirati izvođenje odgovarajućih postupaka, da bi se osiguralo da poslodavci i druge osobe dosljedno primjenjuju načela zaštite na radu te da izvode radove u skladu s planom izvođenja radova.

3. Izrađivati ili potaknuti izradu potrebnih usklađenja plana izvođenja radova i dokumentacije sa svim promjenama na gradilištu.

4. Organizirati suradnju i uzajamno izvješćivanje svih izvođača radova i njihovih radničkih predstavnika, koji će zajedno ili jedan za drugim (u slijedu) raditi na istom gradilištu, s ciljem sprečavanja ozljeda na radu i zaštite zdravlja radnika.

5. Provjeravati da li se radni postupci provode na siguran način i usklađivati propisane aktivnosti.

6. Organizirati da na gradilište imaju pristup samo osobe koje su na njemu zaposlene i osobe koje imaju dozvolu ulaska na gradilište.

Izvršitelj se obvezuje da će tijekom pružanja usluga nadzora izvođenja radova u potpunosti poštivati načelo „ne nanosi bitnu štetu“ (eng. „Do no significant harm“ ili skraćeno DNSH) čime se osigurava postizanje okolišnih ciljeva.

**CIJENA**

**Članak 4.**

Vrijednost usluge koja je predmet ovog Ugovora iznosi:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR

PDV 25% \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_EUR

Ukupno: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_EUR

Cijena usluge je fiksna i nepromjenjiva za cijelo vrijeme trajanja Ugovora, osim u slučaju da dođe do produženja trajanja ugovora, a da ovo produženje ugovora nije prouzročeno postupanjem odabranog ponuditelja, kada ima pravo na naknadu radi ovako produženog roka.

Naknada za produljenje trajanja ugovora se izračunava na način da se ukupna cijena usluge za 26 mjeseci preračuna u dane, a pri čemu se uzima da mjesec ima 30 dana, (26 mjeseci \* 30 dana = ukupno 780 dana) i tako dobivena dnevna naknada pomnoži s brojem kalendarskih dana za koje je produžen rok izvršenja usluge.

**ROK POČETKA I ZAVRŠETKA IZVRŠENJA UGOVORA**

**Članak 5.**

Izvršenje ugovora, odnosno pružanje predmetnih usluga prati početak i dinamiku izvođenja radova.

Rok za pružanje usluga počinje teći od uvođenja u posao izvođača radova upisom u građevinski dnevnik.

Nakon obostranog potpisa ugovora o javnoj nabavi, Naručitelj će odrediti točan datum uvođenja u posao i pisanim putem, najmanje 8 (osam) dana prije uvođenja u posao, obavijestiti Izvršitelja.

Ukupno očekivano trajanje pružanja usluga je **24 mjeseca (tijekom izvođenja radova) te dodatna 2 mjeseca (za tehnički pregled građevine, ishođenje uporabne dozvole, primopredaju radova i okončani obračun) - očekivano ukupno trajanje pružanja usluga 26 mjeseci.**

U ugovoreni rok pružanja usluga je uključeno svo vrijeme kada se izvode radovi sukladno Odluci o privremenoj zabrani izvođenja radova na području Grada Krka u 2025. godini KLASA: 360-01/24-01/04 URBROJ: 2170-09-01-24-8 od 10. prosinca 2024. godine prema kojoj za 2025. godinu ne postoji zabrana izvođenja radova u ljetnim mjesecima ako se isti odnose na radove na građevinama koje su od interesa za Grad Krk te radovima koji se financiraju iz nacionalnih i EU fondova. Za preostali period građenja u 2026. i 2027. Izvršitelj je u obvezi pratiti izmjene/dopune te buduće akte Grada Krka vezano za privremenu zabranu izvođenja radova na području Grada Krka.

Izvršitelj ima pravo na produženje roka u slijedećim slučajevima:

1. uslijed nastupa više sile;
2. uslijed mjera predviđenih aktima tijela državne uprave ili drugih osoba s javnim ovlastima;
3. uslijed pisanog zahtjeva Naručitelja za privremenim prekidom izvršenja Usluga
4. uslijed produljenja roka izvođenja radova koje su predmetom Usluge stručnog nadzora i koordinatora zaštite na radu, ako navedeno nije u suprotnosti sa ZJN 2016.

Promjenu roka ugovorne strane moraju ugovoriti pisanim dodatkom ovom Ugovoru.

Svaka promjena roka, u slučaju da je primjenjivo, neće se smatrati bitnom izmjenom ugovora.

**IMENOVANJE TIMA STRUČNJAKA**

**Članak 6.**

Uslugu stručnog nadzora i koordinatora zaštite na radu provode imenovani stručnjaci odgovarajuće struke.

Tijekom izvršenja ovog Ugovora Izvršitelj mora na raspolaganju imati tim stručnjaka koji je imenovao u Ponudi i koji će osobno sudjelovati u izvršenju usluge te ih Naručitelj mora prije početka pružanja usluga imenovati, i to:

## Stručnjak 1 – Nadzorni inženjer za građevinske radove

## Stručnjak 2 – Nadzorni inženjer za elektrotehničke radove

Stručnjak 3 – Geotehnički nadzor

Stručnjak 4 – Koordinator zaštite na radu u fazi izvođenja radova

Glavni nadzorni inženjer može biti istodobno i nadzorni inženjer za određenu vrstu radova.

Poslove koordinatora može obavljati i jedan od nominiranih nadzornih inženjera ako ispunjava tražene uvjete za koordinatora zaštite na radu.

Ukoliko Izvršitelj tijekom pojedine aktivnosti izvršenja ugovora nema na raspolaganju imenovanog stručnjaka iz stavka 2. ovog članka ili isti ne pruža usluge sukladno uvjetima i zahtjevima iz ovog Ugovora, Naručitelj će upozoriti Izvršitelja na propust u izvršavanju ovog Ugovora i odrediti mu primjereni rok za usklađenje s preuzetim obvezama.

**ZAMJENA STRUČNJAKA**

**Članak 7.**

Tijekom izvršenja ugovora Izvršitelj može predložiti zamjenu nominiranih stručnjaka samo uz odobrenje Naručitelja.

Naručitelj će prihvatiti zamjenu samo ako predloženi novi stručnjak ostvaruje minimalno isti broj bodova kao i stručnjak koji je u sklopu ponude Izvršitelja bio predložen za izvršenje ovog Ugovora i ispunjava minimalne uvjete tražene u Dokumentaciji o nabavi iz prethodno provedenog postupka javne nabave.

Dokazi o ispunjavanju uvjeta za novog stručnjaka dostavljaju se uz zahtjev za zamjenu.

Izvršitelj je zamjenu imenovanih stručnjaka dužan predložiti Naručitelju u roku od najviše 15 (petnaest) dana od dana utvrđivanja potrebe za zamjenom, uključujući dokaze o kvalifikacijama predloženog novog stručnjaka.

Naručitelj je dužan odgovoriti na prijedlog Izvršitelja za zamjenom u roku od najviše 7 (sedam) dana od dostave prijedloga zamjene. U slučaju da Naručitelj odbije prijedlog zamjene, Izvršitelj mora u roku od 7 (sedam) dana od dana zaprimanja obavijesti o odbijanju zamjene predložiti novu zamjenu.

Izvršitelj mora na vlastitu inicijativu predložiti zamjenu u sljedećim slučajevima:

a. u slučaju planiranog odsustva (npr. zbog korištenja godišnjeg odmora, itd.);

b. u slučaju smrti, bolesti ili nesreće;

c. ako zamjena stručnjaka postane nužna zbog bilo kojeg drugog razloga na koju Izvršitelj nema utjecaj (npr. ostavka, otkaz, itd.).

Naručitelj zadržava pravo zahtijevati zamjenu jednog ili više stručnjaka Izvršitelja u slijedećim okolnostima:

a. ako stručnjak opetovano propušta obavljati radnje definirane Ugovorom,

b. ako se pouzdano utvrdi naklonost ili nenaklonost izvođaču radova u vezi s Ugovorom,

c. ako se pouzdano utvrdi da je stručnjak primio bilo kakav mito, dar, naknadu, proviziju ili nešto drugo vrijedno kao poticaj ili nagradu od strane nekog od izvođača radova u vezi s ugovorom.

Dodatni troškovi koji nastanu zamjenom stručnjaka idu na teret Izvršitelja.

**ČLANOVI ZAJEDNICE IZVRŠITELJA I PODUGOVARATELJI (ako je primjenjivo)**

**Članak 8.**

*Ukoliko je Izvršitelj zajednica izvršitelja, Izvršitelj izvršava Ugovor sukladno svojoj zajedničkoj ponudi u kojoj je navedeno koji dio Ugovora izvršava pojedini član zajednice. Neovisno o tom, odgovornost gospodarskih subjekata iz zajednica ponuditelja je zajednička i solidarna.*

*Zajednica izvršitelja odredit će osobu s kojom će se u ime zajednice odvijati komunikacija s Naručiteljem u svrhu izvršavanja Ugovora.*

*Ukoliko je Izvršitelj zajednica, Naručitelj neposredno plaća svakom članu zajednice za onaj dio Ugovora koji je on izvršio, ukoliko zajednica ponuditelja nije odredila drugačije.*

*Podugovaratelji su gospodarski subjekti koje je Izvršitelj naveo u svojoj ponudi kao podugovaratelje i čiji su podaci navedeni u ponudbenom listu, te gospodarski subjekti koje je Izvršitelj uveo u svojstvu podugovaratelja tijekom izvršenja Ugovora, sukladno ovom članku Ugovora.*

*Podugovaratelji navedeni u ponudi su sljedeći:*

*a. Podugovaratelj 1:*

*i. podatci (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja),*

*ii. predmet, količinu, vrijednost podugovora i postotni dio Ugovora koji se daje u podugovor.*

*b. Podugovaratelj n (upisati prema broju podugovaratelja iz ponude):*

*i. podatci (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja),*

*ii. predmet, količinu, vrijednost podugovora i postotni dio Ugovora koji se daje u podugovor.*

*Sudjelovanje podugovaratelja ne utječe na odgovornost Izvršitelja za izvršenje bilo koje obveze iz ovog Ugovora. Izvršitelj će biti odgovoran za postupke, neispunjenje obveza i nemar svojih podugovaratelja i njegovih stručnjaka, zastupnika ili zaposlenika, kao da su to postupci, neispunjenje obveza i nemar Izvršitelja, njegovih stručnjaka, zastupnika ili zaposlenika.*

*Podugovaranjem se ne stvaraju ugovorne obveze između bilo kojeg podugovaratelja i Naručitelja.*

*Izvršitelj može tijekom izvršenja Ugovora podnijeti pisani zahtjev Naručitelju za:*

*a. promjenu podugovaratelja za onaj dio Ugovora koji je prethodno dao u podugovor;*

*b. preuzimanje izvršenja dijela Ugovora kojeg je prethodno dao u podugovor; ili*

*c. uvođenje jednog ili više novih podugovaratelja, uz uvjet da njihov ukupni udio ne smije prijeći 30 % vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili nije.*

*Zahtjev iz prethodnog stavka Izvršitelja je dužan predati najkasnije 30 dana prije planiranog početka aktivnosti predloženog podugovaratelja, vodeći računa o rokovima za izvršenje obveza određenih Ugovorom. Izvršitelj je uz zahtjev dužan priložiti:*

*a. naziv ili tvrtku, sjedište, OIB (ili nacionalni identifikacijski broj prema zemlji sjedišta) i broj računa podugovaratelja;*

*b. predmet, količinu, vrijednost podugovora i postotni dio Ugovora koji se daje u podugovor.*

*Prije odobravanja zahtjeva, Izvršitelj je dužan Naručitelju dostaviti i važeće dokumente kojima se dokazuje da novi podugovaratelj:*

*a. nije u situacijama koje predstavljaju osnove za isključenje koji su u postupku javne nabave bili propisani dokumentacijom o nabavi u odnosu na podugovaratelje,*

Naručitelj će obavijestiti Izvršitelja o svojoj odluci u roku od 15 dana od primitka urednog i potpunog zahtjeva, uključujući i sve podatke i dokumente propisane ovim Ugovorom.

Za svaku promjenu podugovaratelja, Naručitelj i Izvršitelj će sklopiti dodatak ugovora nakon odobrenja predloženog podugovaratelja.

Sklapanje podugovora s novim podugovarateljem bez odobrenja Naručitelja predstavlja kršenje ugovornih obveza te Naručitelj može, bez službene obavijesti, raskinuti Ugovor.

**IZMJENE UGOVORA**

**Članak 9.**

Izmjene osnovnog ugovora bez provođenja postupka javne nabave dozvoljene su sukladno člancima 315. - 320. ZJN 2016 i odredbama Ugovora o javnoj nabavi usluga. Izmjene ne smiju imati za posljedicu izmjenu cjelokupne prirode ugovora koja se odnosi na predmet nabave opisan u dokumentaciji o nabavi te moraju ispunjavati kumulativne uvjete navedene u prethodnim člancima iz ZJN 2016.

Izmjene ne smiju imati za posljedicu izmjenu cjelokupne prirode ugovora koja se odnosi na predmet nabave opisan u dokumentaciji o nabavi te moraju ispunjavati kumulativne uvjete navedene u prethodnim člancima iz ZJN 2016.

Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave ako izmjene, neovisno o njihovoj vrijednosti, nisu značajne u smislu članka 321. ZJN 2016.

**JAMSTVO ZA UREDNO ISPUNJENJE UGOVORA**

**Članak 10.**

Izvršitelj je obvezan dostaviti Naručitelju, u roku od 15 (petnaest) dana od dana potpisa ovog Ugovora, a prije isteka jamstva za ozbiljnost ponude, jamstvo za uredno ispunjenje ugovora za slučaj povrede ugovornih obveza, u iznosu najmanje 10% (deset posto) vrijednosti ugovora o javnoj nabavi (bez PDV-a), u obliku garancije banke ili zadužnice ili bjanko zadužnice ili novčanog pologa.

Jamstvo za uredno ispunjenje ugovora za slučaj povrede ugovornih obveza u obliku bankarske garancije mora glasiti na Naručitelja i mora biti „bezuvjetno“, „bez prigovora“, „neopozivo“ i „naplativo na prvi poziv“ i s rokom valjanosti koji ne smije biti kraći od 26 mjeseci od dana uvođenja u posao.

Zadužnica ili bjanko zadužnica mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice („Narodne novine“, broj 115/12, 82/17 i 154/22) i Pravilnikom o obliku i sadržaju zadužnice („Narodne novine“, broj 115/12, 82/17 i 154/22).

*U slučaju zajednice gospodarskih subjekata, jamstvo za uredno ispunjenje ugovora za slučaj povrede ugovornih obveza mora glasiti na sve članove zajednice te mora sadržavati navod o tome da je riječ o zajednici gospodarskih subjekata. Također, mogućnost je da svaki član zajednice gospodarskih subjekata dostavi jamstvo za svoj dio garancije. (ako je primjenjivo)*

Umjesto dostavljanja navedenog jamstva za uredno ispunjenje ugovora za slučaj povrede ugovornih obveza, Izvršitelj ima mogućnost uplatiti novčani polog u traženom iznosu visine jamstva na žiro-račun Naručitelja:

ŽUPANIJSKA LUČKA UPRAVA KRK, Trg bana J. Jelačića 5, 51500 Krk, IBAN HR9724020061500144992, Model: HR 00, Poziv na broj: OIB ponuditelja, SWIFT CODE: ESBCHR22, Opis plaćanja: jamstvo za uredno ispunjenje ugovora za slučaj povrede ugovornih obveza - Br. Ugovora.

U slučaju produženja roka trajanja ugovora o javnoj nabavi, Izvršitelj dostavlja produženo jamstvo za uredno ispunjenje ugovora za slučaj povrede ugovornih obveza za naredno razdoblje u kojem će završiti ugovorne poslove, sukladno prethodno navedenim uvjetima.

U slučaju da Izvršitelj ne dostavi novo jamstvo u roku od 15 (petnaest) dana od dana stupanja na snagu dodatka ugovoru odnosno prije isteka roka važenja postojećeg jamstva za uredno ispunjenje ugovora, Naručitelj ima pravo naplatiti jamstvo za uredno ispunjenje ugovora za slučaj povrede ugovornih obveza te ima pravo raskinuti ugovor o javnoj nabavi.

U slučaju izmjene ugovora o javnoj nabavi kojom se povećava ukupno ugovorena cijena predmeta nabave Izvršitelj je obvezan dostaviti Naručitelju novo jamstvo na način da isto pokriva iznos od 10% (deset posto) ukupno ugovorene vrijednosti radova bez PDV-a.

Novo jamstvo je Izvršitelj obvezan dostaviti najkasnije u roku od 15 (petnaest) dana od dana stupanja na snagu dodatka ugovora, a prije isteka roka važenja postojećeg jamstva za uredno ispunjenje ugovora.

Jamstvo za uredno ispunjenje ugovora Naručitelj ima pravo naplatiti u sljedećim slučajevima:

- ako Izvršitelj odbija izvršiti ugovorene obveze u skladu s nalogom Naručitelja,

- u slučaju neispunjenja ugovorne obveze od strane Izvršitelja zbog razloga za koje je odgovoran Izvršitelj kao i u slučaju raskida ugovora kojeg je uzrokovao Izvršitelj,

- ako Izvršitelj, u slučaju izmjene Ugovora o nabavi, ne dostavi novo jamstvo/produljeno jamstvo za uredno ispunjenje ugovora,

- u slučaju da Izvršitelj usprkos pisanom upozorenju Naručitelja ne poštuje odredbe prisilnih propisa, a koje se odnose na obavljanje poslova i djelatnosti građenja,

- u slučaju svake povrede ugovorne obveze od strane Izvršitelja zbog koje Naručitelju nastane šteta i to u iznosu visine nastale štete s pripadajućim kamatama. Ukoliko iznos naplaćenog jamstva ne bude dostatan za namirenje nastale štete, Naručitelj zadržava pravo potraživati od Izvršitelja nepodmireno do visine ukupno nastale štete,

- u drugim slučajevima, radi naplate potraživanja koja Naručitelj ima prema Izvršitelju u svezi s ugovorom o nabavi do visine iznosa koje Naručitelj potražuje,

- uvijek kada je to predviđeno ostalim odredbama Ugovora o nabavi.

Jamstvo za uredno ispunjenje Ugovora, ako nije aktivirano, vraća se nakon dostave jamstva za otklanjanje nedostataka u jamstvenom roku.

**UVJETI PLAĆANJA**

**Članak 11.**

Sva plaćanja temeljem ovog Ugovora bit će izražena u euru (EUR).

Naručitelj će plaćanje vrijednosti izvedenih usluga izvršiti na temelju jednakih mjesečnih računa u iznosu od \_\_\_\_\_\_\_\_\_\_\_\_\_\_\_\_\_ EUR u roku od 30 dana od dana od dana zaprimanja valjanog računa, a na račun Izvršitelja broj \_\_\_\_\_\_\_\_\_\_\_\_\_\_\_\_\_\_\_\_\_\_\_.

Valjanim računom smatra se račun izrađen i Naručitelju dostavljen na način u potpunosti sukladan važećim zakonskim odredbama u smislu odredbi Zakona o elektroničkom izdavanju računa u javnoj nabavi (NN 94/18).

*Izvršitelj je obvezan u situaciji naznačiti koje iznose i na koji račun treba plaćati članovima zajednice ponuditelja i podugovarateljima. (ako je primjenjivo)*

*Ako se dio ugovora o javnoj nabavi daje u podugovor, tada za dio ugovora koji je isti izvršio, Naručitelj neposredno plaća podugovaratelju (osim ako ugovaratelj dokaže da su obveze prema podugovaratelju za taj dio ugovora već podmirene). Izvršitelj mora svom računu ili situaciji priložiti račune ili situacije svojih podugovaratelja koje je prethodno potvrdio. (ako je primjenjivo)*

Predujam (avans) je isključen, kao i traženje sredstava osiguranja plaćanja.

Izvršitelj ne smije bez suglasnosti Naručitelja svoja potraživanja prema Naručitelju prenositi na treće osobe.

**KOMUNIKACIJA**

**Članak 12.**

Sva priopćenja, pozivi na objašnjenja, obavijesti i odluke između Naručitelja i Izvršitelja moraju biti u pisanom obliku.

Za realizaciju ovog Ugovora ugovorne strane imenuju odgovorne osobe:

* Za Naručitelja: IME I PREZIME, ZVANJE ODGOVORNE OSOBE
* Za Izvršitelja: IME I PREZIME, ZVANJE ODGOVORNE OSOBE

**RASKID UGOVORA**

**Članak 13.**

Naručitelj ima pravo raskinuti Ugovor pisanom obavijesti Izvršitelju, ako:

1. Izvršitelj teško krši Ugovor propustima u izvršavanju svojih ugovornih obveza
2. Izvršitelj ne poštuje, u razumnom roku i uz obavijest koju mu je dao Naručitelj sa zahtjevom da popravi svoj nemar ili propust u obavljanju svojih obveza prema Ugovoru, provedbu izvršenja što ozbiljno utječe na pravilno i pravodobno izvođenje Usluga
3. Izvršitelj dodjeljuje Usluge u podugovor bez suglasnosti Naručitelja
4. Izvršitelj propusti dostaviti potrebno jamstvo
5. Izvršitelj nije u mogućnosti osigurati prikladnu zamjenu za nekog od stručnjaka sukladno članku 7. ovog Ugovora
6. Naručitelj utvrdi postojanje okolnosti opisanih člankom 322. ZJN 2016.

Izvršitelj se obvezuje, u slučaju raskida ugovora, izvršiti poslove do faze u kojoj ih može preuzeti Naručitelj i predati ih drugom Izvršitelju radi izvršenja. U slučaju neizvršenja poslova do završetka faze poslova, kako je navedeno, Naručitelj ima pravo na teret Izvršitelja ustupiti dovršenje preuzetih poslova drugom Izvršitelju.

Ako Naručitelj raskine Ugovor po bilo kojoj osnovi navedenoj u prvom stavku ovog članka, imat će pravo naplatiti Izvršiteljevo jamstvo za uredno ispunjenje ugovora.

Naručitelj će, čim to nakon raskida bude moguće, potvrditi vrijednost usluga i svih iznosa koje pripadaju Izvršitelju s datumom raskida.

Izvršitelj ima pravo raskinuti Ugovor pisanom obavijesti Naručitelju, uz ostavljanje primjerenog roka od minimalno 30 (trideset) dana ukoliko Naručitelj u bitnome ne izvršava svoje obveze iz Ugovora i dosljedno propušta vršiti svoje obveze i nakon opetovanih opomena.

Izvršitelj može raskinuti Ugovor samo ukoliko je prethodno pozvao Naručitelja da otkloni povredu te upozorio na mogući raskid Ugovora.

**PROVJERA I NADZOR IZVRŠENJA USLUGA**

**Članak 14.**

Ugovorne strane su suglasne da Naručitelj ima pravo na kontinuiranu provjeru izvršenja Usluga.

Izvršitelj je dužan izvještavati Naručitelja o svim pitanjima vezanim za izvršenja Usluga, eventualnim poteškoćama i nepredviđenim okolnostima. Ako bilo koji nepredviđeni događaj, djelovanje ili previd, izravno ili neizravno ometaju izvršavanje Ugovora, bilo djelomično ili u potpunosti, Izvršitelj će o navedenom bez odgode i na svoju vlastitu inicijativu obavijestiti Naručitelja. Obavijest mora uključivati opis problema, datum njegovog nastanka i mjere koje je Izvršitelj poduzeo ili namjerava poduzeti kako bi problem uklonio i osigurao potpunu usklađenost sa svojim obvezama iz ugovora.

**UGOVORNA KAZNA**

**Članak 15.**

U slučaju neispunjenja obveze sukladno Ugovoru, neispunjavanja dinamike u ugovorenom roku, neurednog ili nekvalitetnog izvršenja ugovorenih obveza, Izvršitelj se obvezuje Naručitelju platiti ugovornu kaznu od 5 ‰ (pet promila) dnevno od ugovorenog iznosa za svaki dan prekoračenja ugovorenog roka, najviše do 10 % ukupno ugovorenog iznosa, a Naručitelj ima pravo raskida Ugovora te ima pravo naknade prouzročene štete, odnosno naknadu onog viška za koji stvarna šteta nadmašuje iznos ugovorne kazne, što je Izvršitelj obvezan nadoknaditi.

**VIŠA SILA**

**Članak 16.**

Neće se smatrati da ijedna strana krši svoje obveze prema Ugovoru ako je izvršavanje takvih obveza spriječeno okolnostima više sile do kojih dođe nakon što Ugovor stupi na snagu.

Izraz viša sila, kao što ga se ovdje koristi, pokriva sve nepredviđene događaje koji utječu na mogućnost Izvršitelja u izvršenju Usluga, a koji nisu pod kontrolom bilo koje strane te koje ispravno postupanje obiju strana ne može prevladati, kao što su štrajkovi, izgredi, nemiri i neredi od strane osoba koje nisu osoblje Izvršitelja, ratovi (bilo da su objavljeni ili ne), blokade, ustanci, pobune, epidemije, odroni tla, potresi, oluje, gromovi, poplave, građanski nemiri, eksplozije.

Bez obzira na odredbe Ugovora, Izvršitelj neće biti odgovoran za ugovornu kaznu ili raskid zbog kršenja ili neobavljanja ugovora, i to u opsegu u kojem je kašnjenje u izvođenju ili kakav drugi propust u izvršavanju svojih obveza prema Ugovoru rezultat događaja više sile.

Ako bilo koja od strana bude smatrala da je došlo do okolnosti više sile koja može utjecati na izvođenje njezinih obveza, ona će smjesta o tome obavijestiti drugu stranu dajući pojedinosti o prirodi, vjerojatnom trajanju te vjerojatnim učincima tih okolnosti. Osim ako Naručitelj ne naloži drukčije u pisanom obliku, Izvršitelj će nastaviti obavljati svoje obveze prema ugovoru koliko god to bude razumno izvedivo, te će tražiti sva razumna alternativna rješenja za izvođenje svojih obveza, a koja nisu spriječena događajem više sile.

**RJEŠAVANJE SPOROVA**

**Članak 17.**

Eventualne sporove proistekle iz ovoga Ugovora i u vezi s njim, ugovorne strane će rješavati sporazumno.

U slučaju nastanka spora jedna će ugovorna strana o tome obavijestiti drugu pisanim putem, navesti koje je njeno stajalište vezano uz spor kao i koje rješenje predlaže, te zatražiti da se spor riješi mirnim putem, odnosno putem pregovora.

Druga će strana na tako izneseni prijedlog za mirno rješavanje spora odgovoriti u roku od 30 dana od primitka obavijesti, te će pritom navesti koje je njeno stajalište vezano za spor. Vremensko razdoblje za postizanje mirnog rješenja putem pregovora bit će najduže 60 dana od dana primitka obavijesti kojom se traži mirno rješavanje spora.

Smatrat će se da pokušaj mirnog rješavanja spora nije uspio:

a. ako jedna ugovorna strana ne pristane na prijedlog druge strane da se spor pokuša riješiti mirnim putem

b. ako jedna ugovorna strana na takav prijedlog ne odgovori na vrijeme

c. ako mirno rješenje ne bude postignuto u ugovorenom vremenskom razdoblju od 60 dana ili

d. ako jedna ugovorna strana odustane od pregovora za vrijeme njihovog trajanja.

Ako stranke ne postignu ili ne pokušaju postići sporazum iz ovog članka, svi sporovi koji proizlaze iz ovog ugovora i u vezi s njim, uključujući i sporove koji se odnose na pitanja njegovog valjanog nastanka, povrede ili prestanka, kao i na pravne učinke koji iz toga proistječu, konačno će se riješiti na Trgovačkom sudu u Rijeci.

Sva priopćenja, pozivi na objašnjenja, obavijesti i odluke između naručitelja i ponuditelja moraju biti u pisanom obliku.

**ZAVRŠNE ODREDBE**

**Članak 18.**

Za sve ono što nije regulirano ovim Ugovorom, primjenjuju se odredbe ZJN 2016.

Na odnose koji nisu posebno utvrđeni odredbama ovog Ugovora, primijeniti će se odredbe Zakona o obveznim odnosima, te ostalih propisa iz područja predmeta Ugovora.

Izvršitelj je obvezan tijekom izvršenja ovog Ugovora pridržavati se primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene place, ili odredaba međunarodnog prava okoliša, socijalnog i radnog prava navedenim u Prilogu XI. Zakona o javnoj nabavi, ZJN 2016.

Sve informacije, podaci i dokumenti koje je Izvršitelj dostavio Naručitelju za potrebe izvršenja Ugovora ostaju vlasništvo Naručitelja.

Ovaj Ugovor stupa na snagu danom potpisa po ugovornim stranama, a ako su ugovorne strane ugovor potpisale na različiti dan, danom potpisivanja se smatra dan na koji je Ugovor potpisala posljednja ugovorna strana.

Suglasnost na sklapanje ovoga Ugovora i preuzimanje ugovornih obveza, sukladno Statutu Županijske lučke uprave Krk, dala je Primorsko-goranska županija kao osnivač Naručitelja Odlukom o davanju suglasnosti ravnatelju Županijske lučke uprave Krk za zaključivanje Ugovora o javnoj nabavi usluge stručnog nadzora građenja i koordinatora zaštite na radu na projektu „Rekonstrukcija luke Krk“ (KLASA: \_\_\_\_\_\_\_\_\_\_\_\_, URBROJ: \_\_\_\_\_\_\_\_\_\_\_\_\_\_\_) od \_. \_\_\_\_\_\_\_\_ 2025. godine.

Ovaj Ugovor sastavljen je u 4 (četiri) istovjetna primjerka, od kojih svaka strana zadržava po 2 (dva) primjerka.

Ugovorne strane potpisom preuzimaju prava i obveze iz ovoga Ugovora.

ZA IZVRŠITELJA: ZA NARUČITELJA:

**\_\_\_\_\_**, 2025. godine **\_\_\_\_\_\_\_\_\_,** 2025. godine

KLASA:

URBROJ:

Krk, \_\_\_\_